**Ar dirbtinis intelektas įkvėps gyvybės pasenusioms ligoninių sistemoms? Inovatoriai kviečiami siūlyti idėjas**

**Praleisti vizitai, ilgos laukimo eilės ir neveiksmingas darbo procesas vis dar sukelia didžiulį spaudimą ligoninėms visoje Europoje. Viena iš pagrindinių šių iššūkių priežasčių – pasenusios planavimo sistemos, kurios didina administracinę naštą, apsunkina slaugos procesus ir kelia nepatogumų pacientams. Siekdami spręsti šią problemą, „EIT Health“ kartu su universitetine ligonine „ULS de Coimbra“, viena iš pirmaujančių Portugalijos sveikatos priežiūros institucijų, pradeda antrąją „InnoStars Connect“ programą. Tai iššūkiais grįsta iniciatyva, kviečianti mokslininkus, startuolius, universitetus, ligonines ir verslo atstovus kartu kurti pažangius skaitmeninius sprendimus ligoninių veiklos planavimui.**

Ligoninės – tai sudėtingos sistemos, kurių veikla priklauso nuo sklandaus procesų koordinavimo. Vis dėlto, vizitų planavimas vis dar kelia iššūkių – dažnai trūksta lankstumo, efektyvumo ir prisitaikymo prie visuomenės poreikių. „EIT Health InnoStars“ ir „ULS de Coimbra“ ieško išmaniųjų skaitmeninių priemonių, kurios padėtų optimizuoti vizitų registracijų valdymą ir darbo krūvį, sumažinti vėlavimus ir geriau atliepti skirtingų pacientų poreikius, tokius kaip kalba ar mobilumas. Siekiant supaprastinti bendravimą su pacientais, gali būti pasitelkiami dirbtinio intelekto pokalbių robotai ir kitos išmaniosios komunikacijos priemonės.

Europos gyventojai vis aktyviau naudojasi skaitmeninėmis sveikatos priežiūros inovacijomis. 77 proc Pasaulio Sveikatos Organizacijos (PSO) Europos regiono šalių savo pacientams teikia telemedicinos paslaugas arba nuotolinio pacientų stebėjimo paslaugas, taip pat, telepsichiatriją (51 proc.) ir teleradiologiją (84 proc.). Pagal Europos Sąjungos (ES) „Skaitmeninio dešimtmečio“ rodiklius, gyventojų prieiga prie elektroninių sveikatos įrašų gerėjo – 2023 m. ES-27 vidurkis pakilo nuo 72 proc. iki 79 procentų.

Norėdami paskatinti šias inovacijas, „InnoStars Connect“ kviečia universitetus, ligonines, tyrimų įstaigas, startuolius ir verslo atstovus bendradarbiauti, kuriant automatinio klinikinio darbo planavimo ir pacientų bei vizitų valdymo sprendimus.

**Įvardijo didžiausius pacientų srautų valdymo iššūkius**

Visose sveikatos priežiūros sistemose neveiksmingas vizitų planavimas, ypač realaus laiko pritaikomumo trūkumas, lemia vėlavimus ir išteklių švaistymą. Tai ypač pastebima tam tikrose specialybėse, pavyzdžiui, psichinės sveikatos priežiūros, kur praleistų vizitų skaičius gali siekti net 30 proc.. Atšauktų vizitų vietas retai pavyksta perskirstyti laiku, o tai dar labiau pablogina situaciją.

Portugalijoje 2023 metais vidutinė laukimo trukmė specialistų konsultacijoms viršijo 120 dienų. Šiuos vėlavimus apsunkina statiškas planavimas, per didelis vizitacijų skaičius, siekiant užtikrinti skubų pacientų priėmimą, bei ribota koordinacija tarp skirtingų skyrių. Tokie veiksniai galiausiai virsta perpildytais laukiamaisiais ir padidėjusia įtampa darbuotojams, ypač, kai pokyčiai dėl suplanuotų vizitų nutinka paskutinę minutę.

Griežtos planavimo sistemos taip pat nėra tinkamos. Jos neproporcingai veikia pažeidžiamas gyventojų grupes, trukdydamos joms laiku gauti reikiamas sveikatos priežiūros paslaugas. Tai didina praleistų vizitų tikimybę ir prisideda prie sveikatos priežiūros paslaugų nelygybės. Vėlavimai gali turėti neigiamą poveikį gydymo rezultatams, ypač, pacientams, sergantiems skubios pagalbos reikalaujančiomis ligomis, tokiomis kaip – onkologinės ar lėtinės ligos. Be to, pacientai dažnai išreiškia pasipiktinimą dėl sudėtingų registravimo procesų ir skaidrumo trūkumo laukimo laikų klausimais, kas dar labiau prisideda prie nepasitenkinimo, vėlavimų ir sumažėjusio įsitraukimo į sveikatos priežiūros sistemą.

„Išmanus ligoninių darbo laiko planavimas nėra tik efektyvumo klausimas – tai siekis užtikrinti, kad kiekvienas pacientas gautų kokybišką priežiūrą reikiamu laiku. Vėlavimai ir kliūtys gali turėti rimtų pasekmių pacientų sveikatai, todėl mes labai džiaugiamės galėdami bendradarbiauti su „EIT Health InnoStars“ ir atrasti novatoriškus sprendimus, kurie pagerins ligoninių veiklą ir iš tiesų pagerins pacientų patirtį“, – sakė Rui Gomes, „ULS de Coimbra“ informacinių technologijų direktorius.

**Kas laukia programoje dalyvausiančių inovatorių?**

Į „InnoStar Connect“ atrinktos organizacijos prisijungs prie didžiausio Europoje sveikatos inovacijų tinklo. Jos galės naudotis ekspertų mentorių pagalba, dalyvaus specialiai pritaikytoje mokymų stovykloje ir gaus finansavimą, padėsiantį įgyvendinti jų kuriamus sveikatos priežiūros sprendimus. Bus atrinkta dešimt komandų, kurios kartu su šio iššūkio partneriais „Coimbra Local Health Unit“ ir Chiesi grupe“, konsultuojamos farmacijos ir sveikatos priežiūros sektoriaus lyderių, kurs ir testuos savo inovatyvių sprendimų idėjas.

„InnoStar Connect“ yra puikus pavyzdys kaip realūs pasaulio iššūkiai gali paskatinti prasmingas, bendradarbiavimu grįstas inovacijas. „Pagrindinė „EIT Health“ misija – suburti įmones, startuolius, mokslininkus, sveikatos priežiūros paslaugų teikėjus ir pramonės atstovus, kad būtų sprendžiamos realios problemos, pavyzdžiui, naujagimių mirtingumo prevencija ir neefektyvios ligoninių veiklos sistemos. Šia iniciatyva mes suteikiame inovatoriams iš pietų, rytų ir centrinės Europos platformą, palaikymą ir partnerystes, reikalingas įgyvendinti realius pokyčius“, – teigia Sarah Haddadin, „EIT Health InnoStars“ RIS inovacijų lyderystės ir programos vadovė.

Kiekviena programoje dalyvaujanti komanda gaus vienkartinę 10 tūkst. eurų dotaciją, iš kurių 6 tūkst. eurų skiriama sprendimui kurti, 3 tūkst. eurų – kelionės išlaidoms į mokymo stovyklą padengti, o 1 tūkst. eurų – mentorystei ir mokymams. Programos metu, dešimt geriausių komandų pristatys savo sprendimus Europos sveikatos priežiūros lyderiams didžiajame „EIT Health InnoStars“ finale. Paraiškos teikiamos iki birželio 13 d.

**Apie projektą ir programą**

**Apie Europos inovacijų ir technologijų institutą (EIT)**

EIT yra didžiausias Europoje inovacijų tinklas, vienijantis apie 2400 partnerių iš verslo, mokslo ir švietimo sričių, veikiančių daugiau nei 50 inovacijų centruose. EIT stiprina Europos gebėjimą diegti inovacijas, kurdamas sprendimus pasaulinėms problemoms ir ugdydamas verslumo talentus. Institutas yra ES struktūra ir neatsiejama programos „Europos horizontas“ dalis. EIT remia dinamiškas tarpvalstybines partnerystes – EIT žinių ir inovacijų bendruomenes, kurių kiekviena sprendžia vieną iš globalių iššūkių – nuo klimato kaitos iki sveikatos ar atsinaujinančios energijos.

Daugiau informacijos: [https://eit.europa.eu](https://eit.europa.eu/)

**Apie „EIT Health“**

„EIT Health“ yra geriausių sveikatos srities inovatorių tinklas, kurį sudaro apie 100 partnerių ir remia Europos inovacijų ir technologijų institutas (EIT), Europos Sąjungos įstaiga. Mes bendradarbiaujame tarpvalstybiniu mastu, siekdami sukurti naujus sprendimus, kurie leistų Europos piliečiams gyventi ilgiau ir sveikiau.

Europiečiams sprendžiant chroniškų ligų ir daugybinės ligos problemas bei siekiant realizuoti technologijų teikiamas galimybes, leidžiančias peržengti tradicinius gydymo, prevencijos ir sveikos gyvensenos metodus, mums reikia idėjų lyderių, novatorių ir veiksmingų būdų, kaip rinkai pateikti novatoriškus sveikatos priežiūros sprendimus.

Mūsų įsipareigojimas skatinti sveikatos priežiūros pažangą atsispindi mūsų aktyviame vaidmenyje mentorių veikloje, finansavimo ir mokslinių tyrimų palengvinime. EIT Health, pripažinta svarbia sveikatos priežiūros inovacijų veikėja, pasiekė šių rezultatų: paskatino daugiau kaip 2 998 startuolių ir augančių įmonių, padėjo EIT Health remiamiems startuoliams pritraukti 2,2 mlrd. eurų investicijų, į rinką išleido 123 sveikatos priežiūros sprendimų ir parengė 65 000 studentų ir specialistų. Daugiau informacijos: [www.eithealth.eu](http://www.eithealth.eu/).

**Apie „EIT Health InnoStars“**

„InnoStars“ yra vienas iš aštuonių „EIT Health“ geografinių klasterių. Jis apima Lenkiją, Vengriją, Italiją, Portugaliją, taip pat Baltijos šalis, Kroatiją, Slovakiją, Čekiją, Slovėniją, Graikiją ir Rumuniją – tai šalys, kurias Europos inovacijų švieslentė (EIS) įvardija kaip „vidutinio lygio inovatorius“. „InnoStars“ skatina sveikatos priežiūros, sveiko gyvenimo ir aktyvaus senėjimo inovacijas bei padeda mažinti atotrūkį tarp stipriųjų ir besivystančių regionų.

**Apie „EIT Regioninės inovacijų schemą“ (EIT RIS)**

„EIT RIS“ programa buvo sukurta EIT siekiant mažinti atotrūkį tarp inovacijų lyderių ir besivystančių regionų. Ji siekia atskleisti unikalų inovacinį potencialą Vidurio, Rytų ir Pietų Europoje ir įtraukti vietinius inovatorius į Europos programas. Sveikatos srityje ši programa veikia nuo 2016 m., koordinuojama „EIT Health InnoStars“, ir apima 11 šalių su 11 EIT Health centrų regione.

EIT sveikata: Kartu už sveiką gyvenimą Europoje

Daugiau informacijos: [www.eithealth.eu](http://www.eithealth.eu/).